Finn Saxegaard

Finn Saxegaard (født 21. juli 1933, død 2010) var norsk veterinær og forsker. 

Han var utdannet ved Norges veterinærhøgskole (NVH) i 1959, og hadde studieopphold i USA og England. Han ble selv ansatt ved NVH, og hadde mikrobiologi og smittsomme dyresykdommer som fagfelt. I 1976 ble han avdelingsveterinær ved Veterinærinstituttet, og fikk der bekjempelse av tuberkulose som forskningsfelt. Han tok sin veterinærmedisinske doktorgrad i 1989 med en avhandling om tuberkulosebakterier hos ville dyr. Han var i flere år medlem av tilsynsutvalget for BCG-vaksine og tuberkulin.

Han ble hedret med æresmedlemskap i International Assosiation for Paratuberkulosis.

Referanser 

Norske veterinærer
Norske forskere
Personer tilknyttet Veterinærinstituttet
Fødsler i 1933
Dødsfall i 2010